Rikors ippreżentat fl-4 ta’ Frar 2020 – Kneissl Holding vs EUIPO – LS 9 (KNEISSL)
(Kawża T-65/20)
Lingwa tar-rikors: il-Ġermaniż
Partijiet
Rikorrenti: Kneissl Holding GmbH (Ebbs, l-Awstrija) (rappreżentanti: O. Nilgen u A. Kockläuner, avukati)
Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
Parti oħra quddiem il-Bord tal-Appell: LS 9 GmbH (München, il-Ġermanja)
Informazzjoni dwar il-proċedimenti quddiem l-EUIPO
Proprjetarju tat-trade mark kontenzjuża: ir-rikorrenti
Trade mark kontenzjuża kkonċernata: it-trade mark verbali tal-Unjoni Ewropea “KNEISSL” – Trade mark tal-Unjoni Ewropea Nru 291 377
Proċedimenti quddiem l-EUIPO: proċedimenti għal dikjarazzjoni ta’ invalidità
Deċiżjoni kkontestata: id-deċiżjoni tat-Tieni Bord tal-Appell tal-EUIPO tat-8 ta’ Novembru 2019 fil-Każ R 2265/2018-2
Talbiet
Ir-rikorrenti titlob li l-Qorti Ġenerali jogħġobha:
tannulla d-deċiżjoni kkontestata sa fejn tiddikjara li t-trade mark verbali tal-Unjoni Ewropea Nru 291 377, “KNEISSL”, hija nulla fir-rigward tal-prodotti “basktijiet għall-affarijiet li jintużaw fil-ġinnasju (sport)” fil-klassi 18 kif ukoll għall-prodotti “ilbies tal-isport, ilbies għal skopijiet rikreattivi, ħwejjeġ li jilqgħu mit-temp; ilbiesi għas-silġ, qliezet għall-iskijjar; parkas għall-iskijjar, ħwejjeġ ta’ taħt, xedd ir-ras” fil-klassi 25 u tiċħad it-talba għal dikjarazzjoni ta’ nullità;
tikkundanna lill-EUIPO għall-ispejjeż.
Motiv invokat
Ksur tal-Artikolu 58(1)(a) tar-Regolament (UE) 2017/1001 tal-Parlament Ewropew u tal-Kunsill.
____________